
Avaliku suulise enampakkumise väljakuulutamine

Narvas Puškini tn 33 hoones asuvate 1. korruse ruumide üüriõigusele

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 21.06.2005.a määrusega nr 20/57 kinnitatud “Linnavara eeskirja” punkti 51, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 3, 5.2, 5.2.2, 10, 16.1, 17.1 alusel

1. ASJAOLUD JA MENETLUSE KÄIK

Narvas Puškini tn 33 hoones 1. korrusel paiknevad ruumid üldpindalaga 751,6 m2. 

Praegu kasutatakse ruumi nr  48 pindalaga 23,8 m2 Narva Kesklinna Gümnaasiumi abitööliste ruumina. Mittetulundusühing JALGPALLIKLUBI NARVA TRANS kasutab ruume nr 64, 65, 69 üldpindalaga 25,0 m2 üürilepingu alusel sportlaste riietusruumina. Üürileping on tähtajatu, üüritasu on 247,50 krooni kuus..

Esimese korruse ruumid vajavad remonti, üldkasutatavad ruumid (sanitaarsõlmed) on avariiseisundis. Arvestuslik üüritasu kontorina kasutamiseks moodustab 49,50 krooni kuus 1 m2 eest.

Kõigi 1. korruse ruumide kasutusse andmisel ühele inimesele moodustab üüritasu 37 204,20 krooni kuus.

“Linnavara eeskirja” punkti 61 kohaselt võib remonttööde läbiviimise ajaks üüritasu vähendada ning kehtestada 30% ulatuses arvestuslikust üüritasust, mis moodustab  antud juhul 11 161,25 krooni.  

Linnavalitsus võib kehtestada üürilepingu kehtivusajaks 10-25 aastat tingimusel, et linnavarasse tehakse investeeringud, mis vajalikud linnavara üürilepingu tingimustel kasutamiseks kõlblikku seisukorda viimiseks.
Linnavara osade kaupa kasutusse andmisel (ruumid üldpindalaga 25-60 m2) peab kasutusse andja tegema omal kulul üldkasutatavate ruumide remondi.

Eelnimetatud ruumide kasutamist arutati Narva Linnavalitsuse linnavarakomisjoni istungil 17.01.2007.a (protokoll nr 1) ning otsustati:

Juhindudes  “Linnavara eeskirja” punktist 51, mille kohaselt linnavara kasutusse andmine ei tohi rikkuda sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku), piiratud osalejate arvuga enampakkumise või eelläbirääkimistega pakkumise korras ning “Linnavara kasutusse andmise korra” punktist 16.2, mille kohaselt võib kehtestada arvestuslikust üüritasu alghinnast madalam alghind juhul, kui alghinna kehtestamine võib põhjustada enampakkumise nurjumise:

1. Kuulutada välja avalik suuline enampakkumine Narvas Puškini 33 hoones asuvate 1. korruse ruumide nr 42-47, 49-69 üldpindalaga 727,8 m2 kasutusse andmiseks ning kehtestada järgmised tingimused:

· kasutusala 


-
kontoriruumid;

· üürilepingu kehtivusaeg
-
kuni 30.09.2015.a.;

· üüritasu alghind

– 
20 000 krooni kuus;

· osavõtutasu

-
2 000 krooni;

Üürilepingu lisatingimused:

· investeeringud linnavara üürilepingu tingimustel kasutamiseks kõlblikku seisundisse viimiseks;

· hoone ning piirneva territooriumi hoolduskulude tasumine vastavalt jooksva aasta kulude kalkulatsioonile;

· kommunaalmaksete tasumine vastavalt tegelikule tarbimisele;

· kehtiva üürilepingu säilitamine Mittetulundusühinguga JALGPALLIKLUBI NARVA TRANS.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse  vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Liinavara eeskirja” punktile 51 “Linnavara kasutusse andmine ei tohi rikkuda seaduses  sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku, piiratud osalejate arvuga enampakkumise või eelläbirääkimiste pakkumise korras.

Vastavalt “Linnavara kasutusse andmise korra” punktile 3 “Vara antakse kasutusse, kui see ei ole vajalik avalikuks otstarbeks, linna valitsemiseks või see ei kuulu võõrandamisele”.

Vastavalt “Linnavara kasutusse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutusse andmise korra” punktile 10 “Enampakkumise valmistab ette ja viib läbi Narva Linnavalitsuse Linnavara- ja Majandusamet.

Vastavalt “Linnavara kasutusse andmise korra” punktile 16.1 “Üüritasu alghind ei tohi olla madalam ühe kuu üürist ilma käibemaksuta ning peab olema arvestatud vastavalt linnavalitsuse poolt kinnitatud “Üüritasu arvestamise metoodilisele juhendile”.

Vastavalt “Linnavara kasutusse andmise korra” punktile 17.1 “Osavõtutasu kehtestatakse 10% ulatuses üürileantava vara üüritasu alghinnast, kuid mitte vähem kui 500 krooni”.

3. OTSUS

3.1. Kuulutada välja avalik suuline enampakkumine Narvas Puškini 33 hoones asuvate 1. korruse ruumide nr 42-47, 49-69 üldpindalaga 727,8 m2 kasutusse andmiseks ning kehtestada järgmised tingimused:

· kasutusala 


-
kontoriruumid;

· üürilepingu kehtivusaeg
-
kuni 30.09.2015.a.;

· üüritasu alghind

– 
20 000 krooni kuus;

· osavõtutasu

-
2 000 krooni;

3.2. Kehtestada üürilepingu lisatingimused:

· investeeringud linnavara üürilepingu tingimustel kasutamiseks kõlblikku seisukorda viimiseks;

· hoone ning piirneva territooriumi hoolduskulude tasumine vastavalt jooksva aasta kulude kalkulatsioonile;

· kommunaalmaksete tasumine vastavalt tegelikule tarbimisele;

· kehtiva üürilepingu säilitamine Mittetulundusühinguga JALGPALLIKLUBI NARVA TRANS.

3.3. Narva Linnavalitsuse Linnavara- ja Majandusametil ette valmistada ja läbi viia punktis 3.1 nimetatud ruumide kasutusse andmiseks avalik suuline enampakkumine vastavalt “Linnavara kasutusse andmise korrale”.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

